Vileda mop s rozprašovačom má svoje praktické využitie. Predovšetkým je jeho výhodou, že šetrí čas. Súčasťou mopu Vileda Spray je zabudovaný dávkovač v jeho tele, do ktorého nalejete vodu so saponátom a bez toho, aby ste museli skladovať celé vedro aj s mopom, môžete počas pravidelnej údržby podlahy okamžite pretrieť. Stačí, ak stlačením spúšte nadávkujete ľubovoľné množstvo tekutiny. Na veľké plochy a výrazné znečistenie však ideálny nie je, keďže by ste museli handru zvliekať a vypláchať v čistej vode. Používané sú štandardné návleky, ktoré môžete prať alebo dokúpiť.